Elmu Peek

Elmu Peek (4. oktoober 1936 Läänemaa – 31. august 2017) oli Eesti NSV partei- ja riigitegelane ning Eesti omavalitsustegelane.

Ta lõpetas 1954. aastal Haapsalu Pedagoogilise Kooli ja 1965. aastal Eesti Põllumajanduse Akadeemia agronoomina.

Ta töötas aastatel 1954–1956 õpetajana Kaali 7-klassilises Koolis. 1956–1957 töötas ta aseesimehena Haapsalu rajooni Kangelase kolhoosis. 1959–1962 töötas ta õpetajana Haapsalu Töölisnoorte Keskkoolis ja Haapsalu Sanatoorses Internaatkoolis.

Tegevus ELKNÜ-s, NLKP-s ja muudes Nõukogude organites
1957–1959 ELKNÜ Haapsalu Rajooni Komitee II sekretär
1958–1990 NLKP liige, on hiljem kuulunud EKP Keskkomitee ridadesse 
1959–1962 Haapsalu rajooni Valguse kolhoosi parteialgorganisatsiooni sekretär
1967 lõpetas NLKP KK juures asuva Kõrgema Parteikooli
1968–1976 EKP Haapsalu Rajoonikomitee organisatsioonilise töö osakonna juhataja ja II sekretär
1976–1979 ametiühingutööl
1979–1985 EKP Haapsalu Rajoonikomitee I sekretär
1980–1985 X koosseisu saadik
1985–1988 EKP Viljandi Rajoonikomitee I sekretär
1985–1990 XI koosseisu saadik
1988–1989 Eesti NSV teraviljasaaduste minister 

Aastast 1990 töötas ta Harju Maavalitsuse kantselei juhatajana.

Isiklikku
Tema hobid on filateelia ja loodusvaatlused.

Kirjandus
Eesti majanduse biograafiline leksikon (1951-2000). AS Kirjastus Ilo, 2003

Eestimaa Kommunistliku Partei liikmed
Eesti NSV ministrid
Eesti Maaülikooli agronoomiateaduskonna vilistlased
Eesti NSV X Ülemnõukogu liikmed
Eesti NSV XI Ülemnõukogu liikmed
Eesti filatelistid
Sündinud 1936
Surnud 2017